નૈનાએ ન માત્ર 14 રાઉડી બાળકોનો સામનો કરવાનો છે, બલકે, 9-એ ડિવિઝનના ચબરાક વિદ્યાર્થીઓ, એમના બાહોશ સર મિસ્ટર વાડિયા (અફલાતૂન ઍક્ટર નીરજ કબિ)નો, જેમની દઢ માન્યતા છે કે આ 14 વિદ્યાર્થી ક્યારેય સુધરી ન શકે (“યે તો મ્યુનિસિપાલિટી કે ગાર્બેજ હૈ”). જો કે ઈન્ટરવલ પછી ટૂરેટ સિન્ડ્રોમ બૅક સીટ પર જતો રહે છે ને એ હૅવ્સ, હૅવ્સ નૉટની (સહિત વિરુદ્ધ રહિતની) લડાઈ બની જાય છેઃ અમીર બચ્ચાંની હોશિયારી વર્સીસ ઝૂંપડપટ્ટીનાં બાળકોની તેજસ્વિતા. આમ મધ્યાંતર બાદ લેખન નબળું પડતું હોવા છતાં ફિલ્મ જોવાલાયક બની છે રાનીનાં અભિનયને લીધે. એણે ખરેખર પોતાના પાત્ર માટે રીસર્ચ કર્યું છે. આ ઉપરાંત એનાં માતા-પિતાની ભૂમિકામાં સુપ્રિયા-સચીન પિલગાંવકર પણ સ-રસ. અને પેલાં 14 બાળકો-વિદ્યાર્થીઓ. નીરજ કબિ તો છે જ કાબિલ-એ-તારીફ.